
	1.
	Noteikumu projekts
2. Noteikumu izpratnē  piemaisījumi ir atkritumu daudzums, ko atšķiro no bioloģiski noārdāmo atkritumu pārstrādes iekārtā biogāzes ieguvei (bioreaktorā) pārstrādātās vai reģenerētās atkritumu frakcijas un apglabā atkritumu poligonā  un par kuru tiks aprēķināts uzkrājums dabas resursu nodokļa segšanai nākotnē.
	Iebildums
Noteikumu projekta 2.punkts ir precizējams, ievērojot A vai B kategorijas piesārņojošas darbības atļaujā lietoto jēdzienu. Proti, jēdziens “piemaisījumi” aizstājams ar jēdzienu “piejaukums”, kas ir bioreaktorā novietotie citi atkritumi jeb atkritumi, kas nepārstrādāsies bioloģiski noārdāmo atkritumu reģenerācijas procesā.
Piedāvātā redakcija
2. Apglabājamo atkritumu daudzums, par kuru veidojams uzkrājums dabas resursu nodokļa segšanai nākotnē, atbilst bioreaktorā ievietoto citu atkritumu piejaukuma daudzumam saskaņā ar A vai B kategorijas piesārņojošās darbības atļaujā noteikto testēšanas pārskatu rezultātiem.
 
	Inese Vēvere (SPRK)

	2.
	Noteikumu projekts
4.2. lielākā DRN likme, atbilstoši Dabas resursu nodokļa likuma 3.pielikumam;
	Iebildums
Ņemot vērā Dabas resursu nodokļa likuma (DRN likums) 20.1 panta (31) daļā noteikto, ka atkritumu apglabāšanas brīdī jāpiemēro tāda nodokļa likme par atkritumu apglabāšanu vai atkritumu sadedzināšanu, kas tika piemērota dienā, kad saskaņā ar Valsts vides dienestam sniegtajām ziņām bioreaktorā tika ievietots pēdējais atkritumu daudzums, tad gadījumos, kad ir zināms bioreaktora šūnā pēdējā ievietojamā atkritumu daudzuma periods, uzkrājuma aprēķinā jālieto attiecīgā perioda likme par atkritumu apglabāšanu vai sadedzināšanu, kas var arī nebūt tobrīd lielākā DRN likumā noteiktā likme.
Piedāvātā redakcija
4.2. DRN likme par atkritumu apglabāšanu vai atkritumu sadedzināšanu, kas būs spēkā dienā, kad bioreaktorā plānots ievietot pēdējo atkritumu daudzumu.
	Inese Vēvere (SPRK)

	3.
	Noteikumu projekts
4.3. bioreaktorā ievietotā atkritumu daudzuma piemaisījumu īpatsvars vidēji kalendārā gadā, kas tiek aprēķināts, pamatojoties uz atkritumu kvalitatīvā sastāva un kvantitatīvo raksturlielumu analīzēm atbilstoši izsniegtajai A vai B kategorijas piesārņojošas darbības atļaujai pirms to ievietošanas bioreaktorā;
 
	Iebildums
Noteikumu punkts ir precizējams, ievērojot to, ka saskaņā ar A vai B kategorijas piesārņojošas darbības atļauju, lai noteiktu bioreaktorā ievietoto atkritumu raksturlielumus, tiek veikta materiāla testēšana, nevis analīzes.
Piedāvātā redakcija
4.3. bioreaktorā ievietotā citu atkritumu piejaukuma īpatsvars vidēji kalendārā gadā, kas aprēķināts, pamatojoties uz atkritumu kvalitatīvā sastāva un kvantitatīvo raksturlielumu testēšanas pārskatiem, kas sagatavoti atbilstoši A vai B kategorijas piesārņojošas darbības atļaujai pirms atkritumu ievietošanas bioreaktorā;
 
	Inese Vēvere (SPRK)

	4.
	Noteikumu projekts
4.4. diskonta likme, kas paredzēta uzkrājumu un iespējamo saistību vērtības aprēķināšanai. Diskonta likmes ir pieejamas Valsts Kases tīmekļvietnē.
	Iebildums
Regulators piedāvā šādu precizētu redakciju:
 
Piedāvātā redakcija
4.4. nākotnes saistību tagadnes vērtības noteikšanai lieto diskonta likmi, kas pieejama Valsts Kases tīmekļvietnē.
 
	Inese Vēvere (SPRK)

	5.
	Noteikumu projekts
5. Uzkrājums tiek aprēķināts vienu reizi kalendārā gadā, atbilstoši 4.punktam.
 
	Iebildums
Noteikumu projekta 5.punkts noteic ikgadēju uzkrājuma aprēķināšanas periodiskumu, bet nepasaka, ka ikgadējais uzkrājums tālākos periodos ir precizējams atbilstoši aktuālajiem zināmajiem parametriem, tāpēc Regulators piedāvā papildināt noteikumu projektu ar papildus punktu:
Piedāvātā redakcija
7. Veicot ikgadējo uzkrājuma aprēķinu, iepriekšējā kalendārajā gadā aprēķināto uzkrājumu koriģē atbilstoši faktiskajiem attiecīgā kalendārā gada 5.punktā noteiktajiem parametriem.
 
	Inese Vēvere (SPRK)

	6.
	Anotācija (ex-ante)
1.3. Pašreizējā situācija, problēmas un risinājumi
	Iebildums
3.punktu piedāvājam precizēt šādā redakcijā:
 
Piedāvātā redakcija
3. Uzkrājums DRN segšanai nākotnē apglabājamiem atkritumiem tiek veidots tikai attiecībā uz tām bioreaktora šūnām, kurās tiek ievietoti atkritumi, par kuru apsaimniekošanu bioreaktora apsaimniekotājs no atkritumu radītāja saņem atlīdzību par sniegto pakalpojumu. Noteikumu projekts neattiecas uz bioreaktora šūnām, kurās ir pārtraukta atkritumu ievietošana. Šajos gadījumos, kad uzkrājums nākotnes DRN nav ticis veidots, bioreaktora īpašnieks vai apsaimniekotājs pēc bioreaktora šūnas atvēršanas un tās satura pāršķirošanas dabas resursu nodokļa maksājumu veiks par faktiski apglabājamo citu atkritumu piejaukuma daudzumu, izmaksas atgūstot caur pamatlīdzekļa nolietojumu vai nomas maksu, bioreaktoru pārveidojot par jaunu atkritumu apglabāšanas krātuvi.
	Inese Vēvere (SPRK)

	7.
	Noteikumu projekts
1. Noteikumi nosaka to izmaksu noteikšanas kārtību, kas veicamas, lai veidotu uzkrājumu dabas resursu nodokļa segšanai par to atkritumu daudzumu, ko pēc novietošanas bioloģiski noārdāmo atkritumu pārstrādes iekārtā biogāzes ieguvei (bioreaktorā) atbilstoši A vai B kategorijas piesārņojošās darbības atļaujā noteiktajā termiņā atšķiro no pārstrādātās vai reģenerētās atkritumu frakcijas un apglabā atkritumu poligonā.
	Priekšlikums
Regulators tālākai Noteikumu projekta redakcijas vienkāršošanai piedāvā papildināt tekstu ar terminu saīsinājumu:
 
Piedāvātā redakcija
1. Noteikumi nosaka to izmaksu noteikšanas kārtību, kas veicamas, lai veidotu uzkrājumu dabas resursu nodokļa segšanai par to atkritumu daudzumu, ko pēc novietošanas bioloģiski noārdāmo atkritumu pārstrādes iekārtā biogāzes ieguvei (turpmāk – bioreaktors) atbilstoši A vai B kategorijas piesārņojošās darbības atļaujā noteiktajā termiņā atšķiro no pārstrādātās vai reģenerētās atkritumu frakcijas un apglabā atkritumu poligonā (turpmāk – apglabājamo atkritumu daudzums vai citu atkritumu piejaukums).
 
	Inese Vēvere (SPRK)

	8.
	Noteikumu projekts
3. Uzkrājumu dabas resursu nodokļa (turpmāk – DRN) segšanai par apglabāšanu rēķina no brīža, kad ievieto atkritumus bioreaktora šūnā, līdz brīdim, kamēr bioreaktora šūna tiek slēgta.
	Priekšlikums
Regulators piedāvā papildināt Noteikumu projektu ar atsevišķu punktu, nosakot, ka aprēķinā izmantojama naudas vērtības diskontēšana, savukārt tālākā tekstā tiek precīzi norādīts, kur pieejami parametri aprēķina veikšanai.
Piedāvātā redakcija
4. Uzkrājuma DRN segšanai aprēķinā izmanto naudas vērtības diskontēšanu, nosakot nākotnes saistību tagadnes vērtību atbilstoši 5.punktā noteiktajiem parametriem.
	Inese Vēvere (SPRK)

	9.
	Noteikumu projekts
3. Uzkrājumu dabas resursu nodokļa (turpmāk – DRN) segšanai par apglabāšanu rēķina no brīža, kad ievieto atkritumus bioreaktora šūnā, līdz brīdim, kamēr bioreaktora šūna tiek slēgta.
	Priekšlikums
Ņemot vērā, ka uzkrājuma kontekstā tiek runāts par izmaksām, Regulators piedāvā šādu redakciju:
 
Piedāvātā redakcija
3. Izmaksas uzkrājuma dabas resursu nodokļa (turpmāk – DRN) segšanai par atkritumu apglabāšanu aprēķina attiecībā uz bioreaktora šūnu, kurā uzkrājuma veidošanas laikā tiek ievietoti atkritumi.
 
	Inese Vēvere (SPRK)

	10.
	Noteikumu projekts
4.2. lielākā DRN likme, atbilstoši Dabas resursu nodokļa likuma 3.pielikumam;
	Priekšlikums
Izvērtēt nepieciešamību Noteikumu tekstā ietvert norādi uz DRN likumu, jo dabas resursu nodokļa likmes nevar būt noteiktas citur.
 
Piedāvātā redakcija
4.2. DRN likme par atkritumu apglabāšanu vai atkritumu sadedzināšanu, kas būs spēkā dienā, kad bioreaktorā plānots ievietot pēdējo atkritumu daudzumu.
 
	Inese Vēvere (SPRK)

	11.
	Noteikumu projekts
5. Uzkrājums tiek aprēķināts vienu reizi kalendārā gadā, atbilstoši 4.punktam.
 
	Priekšlikums
Ņemot vērā, ka ikgadējais izmaksu uzkrājuma aprēķins ir plāns, kas nākošajos periodos tiek precizēts atbilstoši aktuālajiem aprēķinā izmantojamiem parametriem, Regulators piedāvā šādu redakciju:
Piedāvātā redakcija
6. Plānoto uzkrājumu aprēķina vienu reizi kalendārajā gadā, atbilstoši tobrīd aktuālajiem 5.punkta parametriem.
 
	Inese Vēvere (SPRK)

	12.
	Noteikumu projekts
6. Informāciju par veikto aprēķinu iesniedz Valsts vides dienestam atbilstoši  A vai B kategorijas piesārņojošās darbības  atļaujai.
 
	Priekšlikums
Nav saprotams, kāpēc Noteikumos būtu jānosaka pienākums, kas izrietot no A vai B kategorijas piesārņojošās darbības atļaujas, tāpēc piedāvājam dzēst šo punktu.
 
Piedāvātā redakcija
-
	Inese Vēvere (SPRK)

	13.
	Anotācija (ex-ante)
1.2. Mērķis
	Priekšlikums
Ņemot vērā, ka bioreaktorā ievieto ne tikai no nešķirotiem sadzīves atkritumiem atšķirotus bioloģiski noārdāmus atkritumus, bet arī citu klašu bioloģiskos atkritumus, kas satur piemaisījumus, lūdzam papildināt Mērķa aprakstu ar šādu rindkopu:
 
Piedāvātā redakcija
Līdzīgā veidā izmaksas nosakāmas un veidojams uzkrājums nākotnes dabas resursu nodokļa segšanai arī attiecībā uz pārējām bioreaktora šūnā ievietotajām atkritumu klasēm (ja tās saskaņā ar veiktajiem mērījumiem pirms atkritumu ievietošanas bioreaktorā satur piejaukumus), paredzot izmaksas segt no ienākumiem, kas gūti apsaimniekojot attiecīgo klašu atkritumus.
	Inese Vēvere (SPRK)

	14.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Jāprecizē numerācija, nav 2.punkta.
 
Piedāvātā redakcija
-
	Inese Vēvere (SPRK)

	15.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
1.punkta 2)apakšpunktu piedāvājam precizēt šādā redakcijā:
 
Piedāvātā redakcija
2)uzkrājuma aprēķina periodiskumu. 
Uzkrājums dabas resursu nodokļa segšanai tiek aktualizēts/aprēķināts katru gadu ilgākā laika periodā (kamēr bioreaktorā tiek ievietoti atkritumi), saskaņā ar tobrīd zināmajiem parametriem. Katru gadu šis uzkrājums tiek pārrēķināts atbilstoši faktiskajai situācijai (atbilstoši paredzamajai DRN likmei, kas būs spēkā dienā, kad bioreaktorā tiks ievietots pēdējais atkritumu daudzums; diskonta likmei; apglabājamo atkritumu īpatsvaram).
 
	Inese Vēvere (SPRK)



